คู่เอกในศึก ONE: CONQUEST OF CHAMPIONS เผชิญหน้า ก่อนฟาดปาก 23 พ.ย.นี้
สองคู่เอกในศึก ONE : CONQUEST OF CHAMPIONS ขึ้นเผชิญหน้า พร้อมกับแถลงความพร้อมก่อนการแข่งขันอย่างพร้อมหน้า ก่อนขึ้นกระชากเข็มขัด ไทยรัฐทีวีช่อง 32 จะนำเทปความมันมาให้ได้ชมกันในวันอาทิตย์นี้,วันที่ 21 พ.ย.61 ONE Championship จัดงานแถลงข่าวอย่างเป็นทางการของศึก ONE : CONQUEST OF CHAMPIONS ที่ซิตี้ ออฟ ดรีมส์ ในกรุงมะนิลา ประเทศฟิลิปปินส์ โดยมี หัว เฟิง เต ผู้บริหารฝ่ายการเงินของ ONE Championship เป็นสักขีพยาน,สำหรับคู่เอกการแข่งขันครั้งนี้ เป็นการชิงเข็มขัดแชมป์ถึง 2 รุ่น ระหว่าง แบรนดอน เวร่า แชมป์รุ่นเฮฟวีเวต พบกับ เมาโร เซริลลี และ เอดูอาร์ด โฟลายัง ชิงแชมป์ที่ว่างในรุ่นไลต์เวต พบกับ อาเมียร์ ข่าน ซุปเปอร์สตาร์ชาวสิงคโปร์,โดย แบรนดอน เวรา แชมป์รุ่นเฮฟวีเวต กล่าวว่า ผมติดหนี้บุญคุณฟิลิปปินส์มาก สำหรับการสร้างแรงบันดาลใจให้ผมทำงานหนักกว่าที่เคย ผมพร้อมมั้ยหลังจากร้างสังเวียนไปสองปี? แน่นอน ผมเตรียมตัวอย่างมากสำหรับไฟต์นี้ ผมยังคงฝึกซ้อมในทุกๆ วัน ผมมั่นใจในการคว้าชัยชนะ และยังคงกระหาย รวมถึงต้องการมันมากขึ้นอีก สำหรับเมาโร (เซริลลี) เขาคือผู้ท้าชิงที่คู่ควร เขาน็อกไปหลายคนเลยในช่วงที่ผมไม่มีโปรแกรมขึ้นสังเวียน แต่ผมไม่มีทางประมาทเขาแน่,ส่วน เมาโร เซริลลี่ ผู้ท้าชิง กล่าวว่า ขอบคุณ ONE Championship ผมมีความสุขมากที่ได้มาอยู่ที่นี่ วิธีการของ ONE ที่มีต่อศิลปะป้องกันตัวคืออะไรที่โดนใจผมมาก ผมรู้ว่า แบรนดอน คือฮีโร่ของที่นี่ ซึ่งผมก็ให้ความเคารพต่อเขา แต่ผมจะทำให้ดีที่สุดเพื่อตำแหน่งแชมป์ ถ้าปีที่แล้วมีคนมาบอกผมว่าจะได้ดวลกับตำนานอย่าง แบรนดอน ผมคงไม่เชื่อ ผมซ้อมอย่างหนักกว่าจะมาถึงจุดนี้ และรู้สึกขอบคุณมากสำหรับโอกาสครั้งนี้เช่นกัน,ด้าน เอดูอาร์ด โฟลายัง กล่าวว่า ขอบคุณทุกท่านที่มาในวันนี้ รวมไปถึงทุกการสนับสนุนด้วย สำหรับผมในปีที่ผ่านมาไม่ได้เป็นดังหวังมากนัก ผมเสียแชมป์ไป แต่ปีนี้คือการเริ่มต้นบทใหม่ ผมซ้อมอย่างหนักเพื่อกลับมาหาโอกาสทวงเข็มขัดอีกครั้ง ผมได้รับแรงบันดาลใจจากเพื่อนร่วมทีม, โค้ชและแฟนๆ ทุกคน นี่จะเป็นไฟต์ที่ยิ่งใหญ่ที่สุดในอาชีพ ผมรู้สึกตื่นเต้นที่จะได้โชว์ฟอร์มที่ดีที่สุดในชีวิตของตัวเอง,ขณะที่ อาเมียร์ ข่าน เผยว่า ผมมีความสุขมากที่ได้กลับมาขึ้นสังเวียนที่มะนิลาอีกครั้ง นี่คือครั้งที่สองของผมหลังจากไฟต์ก่อนหน้านี้เมื่อสี่ปีที่แล้ว ผมเคารพอย่างสุดหัวใจต่อ (เอดูอาร์ด) โฟลายัง เขาคือนักกีฬาที่ยิ่งใหญ่ แต่ผมมาที่นี่เพื่อตำแหน่งแชมป์ ผมฝึกซ้อมอย่างเข้มงวดนับตั้งแต่ผมเริ่มต้นอาชีพนี้และมีความมั่นใจ 100% ที่จะเป็นแชมป์โลก ชัยชนะคือทุกอย่างสำหรับผม ตอนนี้ผมและโค้ชวางแผนอย่างดีสำหรับไฟต์นี้ ผมอาจดูเป็นรองตามหน้าเสื่อเพราะต้องเจอกับขวัญใจของคนที่นี่ แต่บอกเลยว่ามันจะไม่ส่งผลต่อฟอร์มบนเวทีของผมหรอก,สำหรับการแข่งขันในศึก ONE : CONQUEST OF CHAMPIONS ที่กรุงมะนิลา ประเทศฟิลิปปินส์ ไทยรัฐทีวีช่อง 32 จะนำเทปบันทึกการแข่งขันให้ได้ชมกัน ในวันอาทิตย์ที่ 25 พฤศจิกายนนี้ ตั้งแต่เวลา 22.30 น.เป็นต้นไป.
สองคู่เอกในศึก ONE : CONQUEST OF CHAMPIONS ขึ้นเผชิญหน้า พร้อมกับแถลงความพร้อมก่อนการแข่งขันอย่างพร้อมหน้า ก่อนขึ้นกระชากเข็มขัด ไทยรัฐทีวีช่อง 32 จะนำเทปความมันมาให้ได้ชมกันในวันอาทิตย์
วัน แชมเปียนชิพ,ศึกสังเวียนเดือด,ONE Championship